Bertrandus primus, Prior de Charitate, Abbas xxviij. regere incœpit anno 1295. rexit annis XIII. Obiit IV. Calen. nouembris anno 1308. Iacet apud Cluniacum inter altare sancti Vincentij,  Sanctorum Nazari  Celsi. Iste Bertrandus de Columberiis felicis memoriæ facundissimus,  eloquentissimus, scientia  moribus mirabiliter ornatus, rexit istam Ecclesiam  totum ordinem per XIII. annos in magna pace  tranquillitate,  ea quæ inferius continentur, acquisiuit, Scilicet grangeriam de stagno de Posy,  vineam quæ fuit Magistri Stephani Bordet: Item vineam quæ fuit Perreneti Paillart. Quæ omnia ipse suo Cluniacensi Conuentui pro suo anniuersario ibidem perpetuo celebrando dedit. Item acquisiuit feoda de Berziaco, de Montebosserio in Aruernia, domini Henrici de Aula Militis,  Ragnerij de Bosseriis domicelli. Item plures petias vinearum contiguas clauso de Maleto,  plures alias contiguas clauso sancti Lazari. Item acquisiuit Abbatiam de Bello-loco in Argona. Item construxit de nouo manerium de montibus in Aruernia. Item pulchras domos  turrim apud Perronam. Item fecit chamberium de Cruce,  de magna aula hospitij,  picturis decorauit. Item chorum augmentauit,  nouum fieri fecit. Item Capellam beati Ludouici,  logias superius  inferius,  omnes domos nouas. Item ipse apportauit de Curia Romana caput beati Philippi Apostoli,  fecit ipsum auro  argento decenter adornari. Item dedit Ecclesiæ indumenta, in quibus ipse in Pontificalibus celebrabat,  pulcherrimam cappam,  vnum frontale viride. Item vnum pulcherrimum vas argenti, in quo sunt duo Angeli deferentes manicam beatæ Mariæ Virginis. Item ad preces eius dedit nobis Rex Siciliæ Carolus medietatem iurisdictionis, quam ipse Rex habebat apud Valenssoles. Item emit Parisiis iuxta sanctum Germanum de Pratis vnam domum precio duarum millium librarum. Item constituit quatuor luminaria in quatuor angulis in claustro, in laternis vitreis. Item recepit Summum Pontificem cum nouem Cardinalibus per quinque dies, Bonifacium scilicet octauum. Item Regem Franciæ cum duobus filiis suis, nec non omnes Barones Franciæ, Burgundiæ,  ex infinitis terris Prælatos. Item ter visitauit Ecclesiam Romanam; Cuius anima requiescat in pace, Amen.